### Beslutning

Godkendt.

### Sagsfremstilling

## Resume og sagens baggrund

I Budgetaftalen for 2023 blev der afsat en årlig pulje på 250.000 kr. til formålet Kunstfond (U33) med henblik på at styrke billedkunsten i det offentlige rum i Kalundborg Kommune. Puljen er efterfølgende reguleret i de efterfølgende budgetter. Kommunal bestyrelsen besluttede at midlerne i 2023 anvendt til blev anvendt til Lundbye Kunstfestival 2024. Kommunalbestyrelsen skal tage stilling til, hvordan kunstfonden fremadrettet organiseres og administreres.

## Indstillinger

Direktøren indstiller, at Kommunalbestyrelsen godkender rammerne for kunstfondens virke.

## Behandling

Økonomiudvalget, Kommunalbestyrelsen

## Sagsfremstilling

Indsatsen om kunstfonden, som blev vedtaget ved budget 2023), er etableret med det formål at styrke og synliggøre billedkunsten i Kalundborg Kommune samt bidrage til udsmykning og kunstneriske oplevelser i offentlige rum og bygninger.

Det fremgik af budgetbemærkningerne, at der skulle arbejdes med mulighederne for at etablere en lokal kunstfond – eventuelt i samarbejde med erhvervsliv og fonde.

Kunstfonden blev etableret i 2023 med en årlig bevilling på 250.000 kr**.** (U33 – Budget 2023). Midlerne for 2023 blev disponeret til kunst ved [adresse] af Kommunalbestyrelsen uden at der var vedtaget en endeligt ramme for kunstfonden.

Siden aftalen blev indgået, er der ikke afklaret hvordan opgaven skal organiseres og struktureres. Der er flere mulige veje at gå. Samtidig har der over de sidste år udviklet sig en praksis I Kalundborg Kommune, hvor fonde og erhvervsliv har bidraget til kunst i det offentlige rum – typisk direkte til konkrete projekter og dermed ikke gennem en formel kunstfondsstruktur.

Der har som udgangspunkt været arbejdet med forskellige modeller, som er beskrevet nærmere i bilaget. Fælles for modellerne er, at erhvervsvirksomheder indgår som partnere. De tre modeller adskiller sig i graden af kommunal forankring, faglig armslængde og potentiale for ekstern medfinansiering:

1. Kunstfond Kalundborg Kommune
2. Kommunalt kunstudvalg (§17, stk. 4-udvalg)
3. Kalundborg Kommunes Billedkunstråd (jf. lov om billedkunst §5)

Som tidligere beskrevet er der over de sidste par år været gode eksempler på kunst i det offentlige rum hvor fonde og virksomheder har direkte bidraget, samtidig med at virksomheder også er gået ind i arbejdet om Sammen om Kulturen kan det være mere udfordrende at se i en af de ovenstående organiseringer.

Et muligt alternativt forslag kunne være at etablere en mere enkel organisering, hvor puljen fra 2026 administreres af Kultur- og Fritidsudvalget som ressortudvalg.

Rammerne kunne være at der fastsættes en ansøgningsfrists hvert år til den 31. december i det pågældende år, således at Kultur og fritidsudvalget kan behandle ansøgninger i det 1. kvartal i det efterfølgende år.

Det er en forudsætning, at der indsendes motiverede ansøgninger og i forhold til Kultur- og fritids mere almindelige tilgange til ansøgninger at der prioriteres at der indgår samarbejde med fonde eller erhvervsaktører.

Der er afsat 250.000 kr. årligt til formålet, og beløbet er i 2026 fremskrevet til 274.000 kr. Som betyder til stillingtagen i 2026 er der finansielle rammer  på 529.000 mio. kr.

Såfremt disse rammer bliver godkendt annonceres muligheden og der vil være en forholdsvis kort ansøgningsperiode i denne gang. Det kan oplyses at Kalundborg Kommune allerede har fået to ansøgninger fra aktører som ønsker at søge om [adresse] midler der er afsat til kunstfonden.

Økonomiske konsekvenser

Ingen

### Sagens forløb

19/11/2025 Økonomiudvalget

Økonomiudvalget anbefaler indstillingen, idet ansøgninger skal ledsages af en ekstern faglig og kunstnerisk vurdering.

Afbud: Esben Svendsen